Aalborg Stiftstidende, 1838-02-24
Kjøbenhavn, den 17de Febr. Paa en fra Cancelliet nedlagt allerunderdanigst Forestilling angaaende Oprettelsen af borgerlige Realskoler i Kjøbstæderne, har det behaget Hs. Majestæt under 17de Jan. sidstl. at resolvere saaledes: "Vi ville med særdeles Velbehag ansee det, naar der i Kjøbstæderne gjøres Udveie til, ved Siden af de almindelige Borgerskoler, hvori der fremdeles som hidtil, bør være Adgang for alle Jndvaanere til uden Betaling at faae deres Børn underviste i de for Alle fornødne Kundskaber og Færdigheder, i Overeensstemmelse med hvad der for disse Skoler er befalet, at indrette høiere Borgerskoler, i hvilke en mere udvidet Underviisning gives forBørn af begge Kjøn, imod at de derfor erlægge saadanne Skolepenge, at derved den forøgede Udgift dækkes, som en saadan Skole vil medføre fremfor dem, der vilde være forbundne med, at disse Børn nøde Underviisning i den almindelige Borgerskole. Forinden nogen saadan høiere Borgerskole maa indrettes, bliver der af Skolecommissionen af udarbeide en udførlig motiveret Plan, der med Skoledirectionens Betænkning bliver at indsende til Cancelliets Approbation. Ligesom denne Plan nøiagtigen bør bestemme, i hvilke 6 74 nævnte Lærefag der efter Jndvaanernes Tarv og de Midler, hvorpaa der kan giøres Regning, bør gives Underviisning, og hvorledes denne hensigtsmæssigt kan besørges, enten ved Hjælp af de ved den almindelige Borgerskole ansatte Lærere eller ved andre særlig dertil antagne, saaledes bør den og være ledsaget af en med muligste Nøiagtighed affattet Forklaring over alle de Bekostninger, som det kan ventes, at den forestaaende høiere Borgerskole kan foraarsage, og den Jndtægt, der kan ventes af de i Forslag bragte Skolepenge. Forsaavidt det i enkelte Byer, paa Grund af særdeles Omstændigheder, maatte være gjorligt at afsondre de Børn, der kunne behøve en mere udvidet Underviisning, fra simple Almuesbørn i særskilte Skoler, uden at der i nogen af disse betales Skolepenge, kan ogsaa saadan Afsondring med vort Cancellies Approbation iværksættes, dog saaledes, at hverken de sidstmeldte Børns anordningsmæssige Underviisning derved lider, eller at saadanne Udgifter foraarsages, at derved vilde fremkomme Ubillighed mod den Deel af Jndvaanerne, der ikke kunne benytte den fortrinligere Skole." Aaret 1837 var et af de frygteligste og vanskeligste Handelsaar, vi i meget lang Tid have oplevet. Den i Nordmerika indtraadte Penge- og Handels-Crisis har rammet hele Jordkloden og den var saa meget mere følelig og ødelæggende, fordi den vedblev i saa lang Tid. Speculationshandelen ophørte aldeles og næsten alle Vareartikler faldt betydeligt i Priis. En af vore Samtidige yttrede sig i Juni Maaned om denne Synken af Varepriserne: "Det er sandelig et voveligt Foretagende at ville i et Øieblik som det nærværende angive en Vares Værdi for den forestaaende Handels-Saison." Denne almindelige Handelscrisis, der bidrog Sit til at sætte nogle af Hovedstadens dristigste Handlende ud af Virksomhed, har dog hverken skadet Afsætningen af Landets Producter, skjøndt disse for største Deelen ere faldne i Priis, eller Kbhvns. Skibsfart, saavidt man kan dømme af det blotte Antal Skibe, som i 1837 har været større end Antallet af ankomne Skibe i de foregaaende 16 Aar. Der ankom til Kbhvn. (Dampskibe iberegnede) 5422. Skibe (deriblandt fra de danske Provindser 2802, og fra Udlandet 1661. Jalt afgik foruden Dampskibe 5171 Skibe til Udlandet 1317, til Jndlandet, Jsland o. s. v. 3854).